《销夏•雨窗读巢青阁词 翻「风入松」，用仄韵》
清代·沈谦

窗外葡桃珠一架。苏苏雨下。把卷科头怯晚寒，映斜阳、玉虹遥挂。

香凝楚簟重铺润，逼吴笺嫩砑。

忽忆东头销永夏。湖山如画。唱遍旗亭绝妙词，有按拍、双鬟低亚。

峰临高阁青来，珠滴小槽红榨。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。